***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ӘДӘБИЯТЫННАН ОЛИМПИАДА БИРЕМНӘРЕ ҖАВАПЛАРЫ**

(2023-2024 нче уку елы)


**7 нче сыйныф**

**1. Халык җырлары турында исеңә төшер. Тарихи җырларның үзенчәлекләрен барлап яз (6 балл)**

**Җавап:** Җыр – сүз-текст белән көй-музыканың үзара үрелүенә нигезләнгән, җырлап башкаруны күздә тотып иҗат ителгән әсәрләр. Халык җырлары – халык иҗат иткән әсәрләр. Аларны иҗат итүчеләре күптән онытылган, ә җырлары телдән-телгә, буыннан-буынга күчеп бүгенгә көнгә кадәр килеп җиткәннәр. Халык җырларын дүрт төркемгә бүләләр: йола һәм уен-бию җырлары; тарихи җырлар; лирик озын җырлар; кыска җырлар.

Тарихи җырлар – ил, халык язмышында эз калдырган зур тарихи вакыйгалар, халык бәхете өчен көрәшүче онытылмас шәхесләр турында сөйләгән җырлар.

**2. Рәсемгә игътибар ит. Ул кайсы әсәргә карата ясалган? Әсәрнең исемен, авторын атап, аның кемнең хатирәләре турында булуын яз (5 балл)**



**Җавап:** Г.Тукай «Исемдә калганнар». Кечкенә Габдулла (Габдулла Тукай) хатирәләре

**3.** **«Кәҗүл читек» хикәясенең авторын билгелә (1 балл)**

а) Галимҗан Ибраһимов

ә) Гаяз Исхакый

б) Гомәр Бәширов

в) Ибраһим Гази

**Җавап:** ә) Гаяз Исхакый

**4.** **Шигырьнең исемен, авторын яз. Шигырьне тулысы белән искә төшереп, анда бирелгән төп хис-тойгыны билгелә (7 балл)**

Син укырга башлагач,

Бу елда мәктәпкә барып,

Әнкәң артыннан карап

Калды, сиңа шатланып.

Син дә инде бу газиз

Әнкәңне шатландыр, балам;

Ул көтәдер бит сине:

«Укып-белеп кайтыр, балам!»

**Җавап:** М. Гафури «Ана». Төп хис – ярату хисе

**5. Портретка игътибар ит. Биредә кем сурәтләнгән? Бу шагыйрь турында өч фактны искә төшереп яз (6 балл)**



**Җавап:** Рәсемдә – Һади Такташ

1) ­­­­­­­­­­­­­­­­­­Һади Такташ 1901 елның 1 гыйнварында Тамбов губернасының Сыркыды авылында туа.

2) Кечкенәдән укырга, җырлар, такмаклар чыгарырга ярата.

3) Пешлә мәдрәсәсендә белем ала.

4) Һ. Такташ “Алсу”, “Мокамай”, “Мәхәббәт тәүбәсе” исемле поэмалар яза һ.б.

**6. Кешенең иң зур дәүләте – чын дусты, диләр. Ничек уйлыйсың, бу дөресме? Бу турыда фикерләреңне яз, әдәбияттан мисаллар китерергә дә онытма (10 балл).**